cyanic-selkie/wikianc huggingface dataset:
Henning Holstad
Politikk og forretningsvirksomhet
Han var også en periode gruppeleder for FrP i bystyret, men ble kastet fra dette vervet høsten 2008. Begunnelsen var at Holstad skulle ha blandet sammen egne næringsinteresser med vervet som bystyremedlem.
Som forretningsmann har Holstad markert seg som gründer og daglig leder i flere ulike virksomheter. På 80-tallet ledet han Tiny Budbiler samt flere bensinstasjoner og storkiosker. Holstad ble på starten av åttitallet ilagt en bot på 20 000 kroner, subsidiært 20 dagers fengsel, på grunn av salg av dagligvarer i helgene, noe som var strengt regulert på den tiden. I den sammenheng startet Holstad «Folkeaksjonen for melk og brød», som arbeidet for en liberalisering av reguleringene i dagligvarebransjen. På nittitallet var Holstad leder for Eierselskapet Storo, og senere har han vært administrerende direktør i Taxi 2.
En periode lå han i konflikt med de norske skattemyndighetene. Han vant en rettssak mot skattemyndighetene, men ble likevel slått personlig konkurs i 2000. Hans personlige gjeld ble den gang beregnet til rundt 30 millioner kroner. I 2006 sto han registrert med en gjeld til skattemyndighetene på mer enn 10 millioner kroner.
Han har blitt anklaget for å ha en skjult formue på Gibraltar, unndratt fra konkursboet og fra beskatning.
Togo-saken
I 2000 ble han fengslet i Togo, anklaget for brudd på narkotikalovgivningen, innførsel av militært materiell og for involvering i en svindelsak. Han ble løslatt etter 16 dager i fengsel etter at han angivelig skal ha blitt kjøpt fri for 100,000 kroner. I ettertid kritiserte Holstad daværende generalkonsul for Togo i Norge, Gerhard Heiberg, for å representere det som han karakteriserte som et gjennomkorrupt land. Heiberg på sin side hevdet at Holstad var fengslet for besittelse av 12,86 gram kokain og var satt fri fordi Togo ikke ville ødelegge sitt gode forhold til Norge.
Hvitvaskingspåstander i 2015
I 2015 ble Holstad pågrepet sammen med sin forretningspartner Imran Saber og anklaget for blant annet hvitvasking av ca. syv millioner kroner, som Holstad skulle ha mottatt av Saber/Sabers kriminelle omgangskrets. Summen skulle stamme fra NOKAS-ranet.
Hvitvaskingen ble ifølge Oslo-politiets avdeling for organisert kriminalitet utført via Holstads selskaper i Oslo, i all hovedsak selskapet Taxi 2 drift som gikk konkurs i 2009. Saken ble henlagt i 2018.
Algerie under Sommer-OL 2008
Algerie under Sommer-OL 2008. 56 sportsutøvere fra Algerie deltok i tolv grener under Sommer-OL 2008 i Beijing. Det var ellevte gangen Algerie deltok i et sommer-OL. De kom på delt 41.-plass på den uoffisielle medaljestatistikken med en sølv- og en bronsemedalje. Svømmeren Salim Iles var Algeries flaggbærer under åpningsseremonien.
Upminster stasjon
Upminster stasjon er en jernbane- og undergrunnsstasjon i London. Den er østlig endestasjon på District-linjen, og betjener også tog til Tilbury, Southend, London Fenchurch Street og Romford. Disse togene kjøres for tiden av c2c og National Express East Anglia.
Yan (Anshi)
Yan (燕; pinyin: Yān), også kjent som Store Yan (大燕; Dà Yān), var et rike opprettet i 756 av opprørsgeneralen An Lushan, som gikk til angrep på Tang-dynastiet under keiser Xuanzong i 755. Staten ble utslettet i 763, da sønnen av da avdøde Lushans nestkommanderende Shi Siming, Shi Chaoyi, som var sistemann som gjorde krav på tittelen av keiser av Yan, ble drept.
Volleyball under Sommer-OL 2000 – Sandvolleyball menn
Sandvolleyball for menn under Sommer-OL 2000 fant sted fra 17. til 26. september 2000 i Sydney.
Innledende eliminering
Første runde
Andre runde
Den uendelige historie
Den uendelige historie (Die unendliche Geschichte) er en roman i sjangeren fantastisk litteratur av den tyske forfatteren Michael Ende, utgitt i 1979. Den regnes som en klassiker innen barne- og ungdomslitteraturen, og har blitt beskrevet som «a fantasy about fantasy». Det første utgaven var illustrert av Roswitha Quadflieg.
Handling
I rammefortellingen rømmer hovedpersonen Bastian Balthazar Bux (11 år) fra noen bøller, og gjemmer seg i et antikvariat. Han er et ulykkelig barn, moren er død og faren er deprimert og uoppmerksom.
Bastian redder Fantasia, men det er lenge uavklart om han kommer tilbake til sin egen verden.
Analyse
Bastians erfaringer i romanen framstår som en tradisjonell modningsprosess og overgangsrite. Gjennom Bastians erfaringer blir forfatterens moralske budskap tydelig: alle ønsker har konsekvenser, derfor må du søke ditt innerste ønske.
Romanens to hoveddeler, virkeligheten og Fantasia, er visuelt markert i boka ved at den ene delen er trykt i grønt og den andre i rosa. Den svensk-russiske litteraturhistorikeren Maria Nikolajeva peker på at «romanens to deler gjentar hverandre», først er Bastian en helt - men i del to «agerer [han] ikke engang som en antihelt men som en falsk eventyrhelt. Bastian og Atreyu kan ses på som speilbilder av hverandre».
Film og musikk
Boka ble filmatisert i 1984 som Den uendelige historien av Wolfgang Petersen. Det kom to oppfølgere og dertil tv-serien Tales from the Neverending Story i 2001. Den opprinnelige filmen utelater den siste halvdelen av boka.
Limahls hitsang «The NeverEnding Story» fra 1984 var tittelmelodi til den første filmen.
Jul i Skomakergata
Jul i Skomakergata er en norsk TV-serie for barn i 24 deler, en såkalt julekalender, produsert av NRK. Den ble sendt første gang i 1979, deretter i 1981, 1984, 1988, 1993, 1998 og i 2003. Manuset og musikken er ved Bjørn Rønningen. Regien er ved Grete Høien.
Tradisjonen med julekalendere for barn på TV er sterk i NRK, og Jul i Skomakergata har vært blant de mest populære noensinne. I årenes løp fikk produksjonen en sterk konkurrent i NRK-serien Jul i Blåfjell.
Hovedroller og handling
Henki Kolstad har hovedrollen som «Jens Petrus Andersen», en skomaker som har det travelt før jul, men som likevel tar seg tid til de mange som kommer innom verkstedet på besøk. Hver dag prøver han å få levert et par barnesko han ikke kan huske hvor kommer fra, men de blir i butikken helt til julaften, da han endelig gir dem over til et nyfødt barn (Jørgens bror) han mener trenger dem.
En av seriens mest populære bifigurer var den snakkende dukken «Tøfflus», en levende tøffel som bor i skomaker Andersens disk og er stemmegitt av Åsmund Huser, også kjent som «Bjarne Betjent» fra Sesam Stasjon. Dukken var laget av Mona Wiig, som er en nestor i det norske figurteaterfaget.
FNs barnerettighetskonvensjon
Hver av de 24 episodene har et dukkefilminnslag med «Jon Blund» og «dagens rettighet». Disse innslagene hadde en egen vignettsang som ble svært populær. Rettigheten som ble lest opp var et sitat fra FNs internasjonale barnerettighets-charter. Dette innslaget kom omtrent midt i hver episode, og bakgrunnen for dette er at 1979 var FNs internasjonale barneår. Tanken om en barnerettighet kom visstnok som innspill fra staben i NRK. Det var Tøfflus som viste, eller snurret, disse filmene. Ofte måtte Jens Petrus forklare hva rettigheten betydde for Tøfflus.
Miljø
Settingen for Skomakergata er en fiktiv norsk småby. Bare Skomakergata er scene for handlingen i serien, men det avsløres at byen har havn, jernbanestasjon og en skog. På klesdrakter og stil kan man regne seg til at den ytre handlingen er lagt til 1950-årene eller før. Unntaket er noen samtidsreferanser i form av replikker. Tydeligst ser en dette på Kolstads tall-roting («syvogførr, nei førtisju heter det nå…»), en referanse til den nye tellemåten fra 1951. Byen har egen borgermester, men kun én bakermester og én skomaker. Innbyggertallet svarer til antall smultringer: 4 367. Etter Snipps utsagn er det likevel både gamlehjem, skole og barnehage der (trolig en av hver). Vi hører også om flere gater i byen, for eksempel bor Jørgen ikke i Skomakergata, men i en annen gate. Blomsterpottene Rosengren leverer julegleder i er av plast – noe som ikke forekom før på 1970-tallet.
Trivia
Når skomakeren skal henge opp ei julestjerne i vinduet sitt, kan man tydelig se en lystekniker lengst til venstre i vindusruta når han kommer ut på gata for å se hvordan stjerna henger.
Alle skuespillerne er utstyrt med små «mygg»-mikrofoner, som er plassert foran på kostymene deres. I mange av scenene, særlig utescenene, er disse lette å legge merke til. Det hender også at man kan høre mikrofonen gnisse.
Bakermester Snipp omtaler seg selv som «Smitt» når han synger i Musikantvisa.
Når «Blæsekvartetten» øver hos blomsterhandler Rosengren i episode 7, beveger kameraet seg sakte opp gaten mot Skomakerstuen. Man kan da tydelig se inn i blomsterhandlerens butikk. Der ser man ikke «Blæsekvartetten», men en tekniker som går frem mot døren, men som så raskt huker seg ned.
Bok og plateutgivelse
Serien kom ut som bok på Grøndahl i 1980, og sangene ble utgitt på LP-platen Jul i Skomakergata (CBS) samme år.
Videospill
I 2003 kom Skomakergata som videospill.
Dyreparken i Kristiansand
I 1999 ble det bygget en fullskala-versjon av Skomakergata i Kristiansand Dyrepark. Den ble stående til 2014 da gata måtte vike for en Afrika-inspirert landsby.
Juleforestillinger på teater
Teater Winge laget på begynnelsen av 2000-tallet en teaterforestiling som også bar tittelen «Jul i Skomakergata», og som i flere år ble spilt på kulturhus i forestillingen over hele Norge fra november og frem til jul. Henki Kolstads barnebarn Marius Kleppe Kolstad spilte Jens Petrus Andersen jr. i disse oppsetningene. Teaterforestillingen var bygget over samme lest som fjernsynsversjonen, men sceneversjonen skulle ifølge hovedrolleinnehaveren ha et mer moderne preg.
Belgia under Vinter-OL 2010
Belgia i Vinter-OL 2010. Åtte sportsutøvere fra Belgia deltok i Vinter-OL 2010 i Vancouver i Britisk Columbia i Canada 12. til 28. februar 2010. Det ble ingen medaljer, og beste plassering var en 9.-plass på 1500 meter kortbaneløp på skøyter.
Debora Agreiter
Debora Agreiter (født 25. februar 1991) er en italiensk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 16 på 30 kilometer.
Sportsåret 1905
Sportsåret 1905 er en oversikt over hendelser, resultater, fødte og avdøde personer med tilknytning til sport i 1905.
Forlagsredaktør
En forlagsredaktør er en redaktør som arbeider som sjef i en redaksjon i et bokforlag eller sammen med andre redaktører, det vil si redaksjonsmedlemmer, i avdelingen. Han eller hun leser og vurderer innsendte manus, holder kontakten med forfattere, oversettere, illustratører og designere, rekrutterer nye forfattere og ser etter gode utenlandske bøker for oversettelse. Forlagsredaktører har ofte faglig bakgrunn fra andre deler av forlagsbransjen, fra bibliotek eller bokhandel. Mange har også studert litteraturvitenskap.
Computertomografi
Computertomografi (forkortet CT), opprinnelig engelsk Computed Axial Tomography (CAT) og body section roentgenography, er en radiologisk undersøkelsesmetode hvor det ved snittbilder (tomogram) lages bilder, som blir behandlet digitalt for å kunne fremstille kroppslige strukturer i forskjellige plan, eventuelt tredimensjonalt. Ordet tomogram er avledet fra gresk tomos (snitt) og graphia (beskrivelse). Selv om bruk av CT er mest vanlig innenfor helsevesenet, brukes det også innenfor andre områder, f.eks. nondestructive materials testing.
Historie
CT-systemet ble oppfunnet i 1972 av Godfrey Newbold Hounsfield ved EMI Central Research Laboratories (nå Sensaura eid av Creative Technology Ltd.) ved bruk av røntgenstråler. Allan McLeod Cormack ved Tufts University oppfant den samme teknologien uavhengig av Hounsfield og de delte en nobelpris i medisin i 1979. Den første skanneren, kjent som EMI-skanneren, brukte flere timer på å skaffe rådata og flere dager til å reprodusere bildene. Den første EMI-skanneren var begrenset til å lage tomografiske seksjoner av hjernen. Den krevde at man hadde en vannholdig innretning som omsluttet pasientens hode. Det første CT-systemet som kunne lage bilder av hvilken som helst kroppsdel, og som ikke krevde "vannbeholderen", var ACTA-skanneren som ble designet av Rober S. Ledley ved Georgetown University. Den første CT-maskinen i Norge ble satt i drift på Ullevål sykehus i 1975.
Førstegenerasjons CT-skannere brukte en blyanttykk stråle som var rettet mot en eller to detektorer. Bildene ble laget ved hjelp av en "translate-rotate"/"forskyv-roter" metode ved at strålekilden og detektoren ble fiksert i relative posisjoner som beveget seg over pasienten, etterfulgt av en rotasjon av strålekilden/detektoren kombinert med en grad. Bildepar ble laget i løpet av ca. 5 minutter.
Ved andregenerasjons CT-skannere var antallet detektorer økt og man forandret formen på strålekilden. Strålekilden forandret seg fra en blyant-tykk stråle til en vifteformet stråle. "Translate/rotate"-metoden ble fortsatt brukt, men det var en signifikant nedgang i tiden maskinen brukte på å skanne. Rotasjonen var økt fra en grad til tretti grader.
Med den tredje generasjonen CT-skanner økte undersøkelseshastigheten betydelig. En stråleformet røntgenstråle ble rettet mot et sett med detektorer, som sto i en fast posisjon relativt til strålehodet. Strålehodet og detektoren roterte så rundt pasienten, og et snittbilde tok ca. 10 sekunder. Fjerde generasjon tok denne ideen videre, ved at detektorene ble plassert i en ring rundt pasienten, slik at det bare var strålehodet som roterte. Denne typene scannere ble imidlertid ikke satt i kommersiell drift, slik at majoriteten av scannere i bruk i dag er av 3. generasjon. Videre forbedringer kom så med økt datakraft og økende oppløsning på detektorene. Dette gir bilder med stadig økende detaljrikdom.
Moderne CT-maskiner har multiple sett med detektorer og strålekilder, slik at antallet rotasjoner som trengs for å ta bilde av en region blir mindre, samtidig som oppløsningen øker. Idag kan en moderne CT-maskin foreta en komplett skanning av for eksempel hals, bryst og buk på tiden pasienten klarer å holde pusten, og bildene kommer opp på dataskjermen nesten umiddelbart. Tykkelsen på hvert enkelt snitt har stadig gått ned, og det totale antallet snitt som kan tas i en operasjon har økt fra noen få til over 1000.
CityMail
CityMail, tidligere Bring CityMail Sweden AB, er et svensk postselskap som deler ut industriell post, det vil si forsendelser fra foretak til andre foretak eller til privatpersoner. Selskapet har omkring 3600 ansatte og eies av Cimase Capital Consult GmbH.
Anita DeFrantz
Anita DeFrantz (født i 1952) er en olympisk friidrettsutøver fra USA og et medlem av Den internasjonale olympiske komité (IOC). DeFrantz var kaptein på USAs roingteam under Sommer-OL 1976, og var med på å vinne kvinnenes bronsemedalje.
Computertomografi
Prinsipper
Røntgenregistreringer gjøres ved å la en tynn røntgenstråle passere over hele "snittet". Rammen som holder røntgenstrålekilden og en røntgenfølsom mottager på andre siden, roterer få grader og strålen passerer hele snittet igjen med en litt annen vinkel. Dette fortsetter til rammen er rotert nesten 180 grader. Bildet av snittet dannes av en datamaskinbasert, matematisk metode som kalles tomografisk rekonstruksjon. Objektet som skal undersøkes skyves litt lenger inn og det lages etter hvert flere nye snitt.
CityMail
Selskapet opererer hovedsakelig i Sveriges storbyområder, nordvestre Skåne, Uppsala, Gotland og Mälardalen. Forsendelsene distribueres med sykkel, men også mopeder og biler anvendes.
Anita DeFrantz
Den 25. juni 2012 meddelte hun at hun ville vende tilbake til IOCs utøvende komité, etter å ha arbeidetfor den fra 1997 til 2001.
CityMail
Selskapet ble grunnlagt i 1991 av Bror Anders Månsson som et privat alternativ til det statlige monopolet. Selskapet har siden grunnleggelsen gått konkurs to ganger, i 1992 og 1995. Selskapet ble i 2002 kjøpt opp av Posten Norge og inngikk senere i den norske logistikkvirksomheten Bring under navnet Bring Citymail, men i mars 2018 ble det solgt til Cimase Capital Consult GmbH og gikk tilbake til det opprinnelige navnet CityMail.
Frygisk lue
Frygisk lue, også kalt frihetslue, jakobinerlue og annet, er en historisk topplue som symboliserer frihet. Luetypen har myk, kjegleformet topp som henger fremover, og små ørelapper.
Lua ble brukt av antikkens grekere i Frygia i Lilleasia og er avbildet i flere kunstverk fra oldtida. En liknende lue har senere blitt brukt av blant annet sjøfolk fra Napoli. Under den franske revolusjonen på 1790-tallet ble luetypen symbol for Den franske republikken og siden for selvstendighet og frihet også i andre land.
Jevgenij Shuklin
Jevgenij Shuklin (født 23. november 1985) er en litauisk padler som spesialiserer seg i kano flatvann. Han representerte landet sitt under Sommer-OL 2012 i London, der han tok sølv i C-1 200 meter.
Frygisk lue
Liknende toppluer har vært vanlig hodeplagg blant fattige bønder og fiskere mange steder i Europa. I Norge blir disse ofte kalt «nisseluer».
CityMail
Store kunder er foretak, banker og myndigheter.
Frygisk lue
Fransk frihetslue
Frygiske luer ble også brukt under den franske revolusjonen, som symbol på frihet og opposisjon mot hoffet. Forekomsten av frygiske luer under revolusjonen er dokumentert første gang i 1790, blant annet på en statue av den romerske frihetsgudinnen Libertas. Franskmennene kalte luetypen «jakobinerlue» eller bare «rød lue» (bonnet rouge). Lua var laget av rød ull og ofte pyntet med en trefarget kokarde i rødt, hvitt og blått. Plagget kom på moten i Paris i 1792, da mytteridømte galeislaver kom tilbake til byen etter å ha blitt sluppet fri. Lua ble et frihetssymbol for de mest radikale revolusjonære, som brukte sjømannslua under politiske folkemøter og i de politiske klubbene. Ved opptøyene i Paris 20. juni 1792 ble kong Ludvig XVI tvunget til å iføre seg ei slik frihetslue. Ellers kunne man også sette et stempel, segl og lignende på lua. Men Robespierre, Danton og andre revolusjonsledere tok aldri i bruk lua; Robespierre fordømte bruken av den. Etter 1794 gikk den gradvis ut av bruk.
I senere allegoriske bildefremstillinger er imidlertid den røde, frygiske luen blitt et utbredt symbol på uavhengighet. For eksempel bærer Marianne, den kvinnelige personifiseringen av Den franske republikken, en slik frihetslue, blant annet i Delacroix' berømte maleri «Friheten på barrikadene» fra 1830. Det samme gjelder Columbia, den kvinnelige personifiseringen av USA, og en tilsvarende allegorisk skikkelse som symboliserte den andre spanske republikken (1931–1939).
Annen bruk
Frygisk lue forekommer ellers som frihets- og uavhengighetssymbol blant annet på
I Norge
Under andre verdenskrig i Norge var det flere som markerte sin motstand mot den tyske okkupasjonen og Vidkun Quslings nazistiske regjering ved å bære rød nisselue. Det ble da nedlagt forbud mot å vise seg offentlig med plagget. Rød topplue ble ansett som et nasjonalt symbol, men muligens også som et revolusjonært frihetssymbol fra den franske revolusjonen.
Andre toppluer
Bløte toppluer uten øreklaffer har vært praktiske plagg for bønder, fiskere og andre i flere kulturer. I antikkens Hellas og i Romerriket ble en enkel, konisk lue kalt pileus. I Roma kunne denne være et kjennetegn på «utlending», kanskje en frigitt, gresk slave. Enkle, lune luer, gjerne med topp som henger ned, har også vært utbredt i Nord-Europa. I dag hører slike bondeluer og fiskerluer til folkedrakter og bunader i mange områder. I Skandinavia ble luetypen opphavet til nisselua, det bondske hodeplagget til hauggubber og gardvorder.
Også tegneseriefigurene smurfene blir tegnet med hvite, bløte luer med liknende fasong.
Computertomografi
Prinsipper
Nyere maskiner med bedre og raskere datakraft kan i tillegg til enkelte vanlige tverrsnitt danne bilder med snitt i andre vinkler. I disse maskinene beveger rammen med røntgenstrålekilde og røntgenføler seg i et mer komplisert mønster mens kroppsdelen som skal undersøkes sakte beveger seg igjennom maskinen. Disse maskinene kalles "spiralCT maskiner".
Ved CT undersøkelse er det viktig at undersøkelsen har en hensikt, nemlig å gi grunnlag for avgjørelser for videre behandling, eventuelt operasjon. Det kan være nødvendig å bruke kontraststoffer for å fremstille blodårer og innsiden av tarmer. Kontraststoffer som skilles ut av nyrene vil kaste skygge slik at urinveier med nyrebekken, urinledere og urinblæra kan sees. Noen av disse kontraststoffene gis i venene. Bariumgrøt som svelges kan gjøre spiserøret og mavesekken mer synlig.
Go Yo-han
Go Yo-han (født 10. mars 1988) er en sørkoreansk fotballspiller som spiller sørkoreanske klubben FC Seoul.
Computertomografi
Prinsipper
Stråledosen etter CT-undersøkelse er fremdeles en del større enn ved vanlige røntgenbilder, selv om de mer moderne CT-maskinene gir mindre stråledoser enn de eldre. De nye maskinene bruker også betydelig kortere tid på en undersøkelse enn de eldre.
Go Yo-han
Landslaget
Han ble tatt ut i s tropp til VM i fotball 2018 i Russland.
Computertomografi
Diagnostisk bruk av CT
Siden den først kom på 70-tallet har CT-teknikken blitt et godt og viktig supplement til de andre billeddannende teknikkene, røntgen, ultralyd og etter hvert MR/ MRI. Selv om undersøkelsene er relativt dyre, og påfører pasientene en signifikant mengde ioniserende stråledose, er de blitt diagnostiske gullstandard for et større antall sykdommer.
Cerebral CT
Den vanligste årsaken til cerebral CT er slag, som kan være en hjerneblødning eller en blodpropp i hjernen. Slik skanning gjøres uten kontrast, siden kontrasten kan gi feil tolkning av blødning. Dersom en blødning kan utelukkes, kan det startes med blodfortynnende medikamenter for å løse opp blodpropper. Cerebral CT kan ikke utelukke ferske hjerneinfarkter.
Cerebral MR magnetisk resonans tomografi/ MRI er bedre enn cerebral CT til å oppdage kreftsvulster i hjernen, men CT brukes likevel enkelte ganger og da gjerne med kontrast.
Cerebral CT kan også benyttes for å påvise forhøyet intrakranielt trykk. Før spinalpunksjon er det viktig at dette trykket ikke er øket, fordi tapping av spinalvæske fra ryggmargskanalen ved høyt trykk kan kile hjernestammen fast nedover i øverste del av ryggmargskanalen og hindre livsviktige funksjoner i hjernestammen. Ved sykdommen hydrocephalus, vannhode blir ikke cerebrospinalvæsken drenert. Da settes det inn en slange fra vannfylte kanaler inne i skallen, under huden hele veien ned til bukhulen. En cerebral CT er egnet til å kontrollere om en slik shunt/slange fungerer som den skal.
CT kan være nyttig ved skader i ansiktskjelett, ved brudd på hodeskallen, ved en del tilstander i hals, nakke, tenner, kjeve, bihuler, øyehule og før innsetting av kunstige tenner.
Thorax CT
Thorax er betegnelsen på ribbenshulen som inneholder lungene, hjertet, spiserør og en del store blodkar.
CT er et godt supplement til lungerøntgenbilde ved mange tilstander i lunger og hjerte som lungekreft, lungebetennelse, blodpropp i lungene/lungeemboli, dissekerende aortaaneurisme og lymfeknutesvulst.
Kardiell CT
Hjerteundersøkelse med CT for å fremstille koronarkarene er i rask utvikling siden CT-maskinene blir raskere og får flere punkter i bildene.
Kardiell CT av hjertet brukes for å ta bilder av kransarteriene, hvilket spesielt er nyttig for å sette diagnosen koronar hjertesykdom. Dette gjennomføres ved å gi pasienten en intravenøs kontrastveske, slik at blodstrømmen kommer frem på bildene. Det tas tas multislice CT (MSCT), altså i form av flere lag med bilder, hvilket kan bygges til et tredimensjonalt bilde av kransarteriene. Diagnosen kan alternativt gjøres ved hjelp av hjertekateterisering. Fordelen med CT er at det ikke innebœrer noen kirurgiske inngrep: fordelen med hjertekateterisering er at det kan utføres samtidig som en eventuell operasjon. Det er estimert at CT-scan korrekt diagnoserer 85-90 % av alle tilfeller av koronar hjertesykdom.
Kardiell CT kan også brukes i forkant av operasjon der man erstatter aortaklaffene, blant annet for å sette riktig størrelse på implatet og til å planlegge operasjonen. Teknikken kan også brukes til å se på endringer i hjertemuskelvevet. Spesielt er den godt egnet til å påvise arrvev, og den brukes til dette i klinske sammenhenger. Forskere har også demonstrert at teknikken er kan brukes til å oppdage myokardfibrose.
CT av mavehulen og bekkenhulen
Ultralyd og oversiktsrøntgen er mye brukt for undersøkelse av maven, men ved overvekt og ved dårlige undersøkelsesforhold vil CT være et godt supplement. Ved mistanke om sprekk på lever eller milt vil CT være et godt grunnlag for avgjørelse om det bør opereres eller ikke.
Ved undersøkelse av bekkenet hos kvinner i fruktbar alder bør CT-undersøkelse unngåes på grunn av strålingsmengden, derfor vil MR-undersøkelse ofte foretrekkes.
Ved benskjørhet har CT vært forsøkt for å måle benmengden, men andre metoder er foreløpig bedre.
Ekstremiteter
Kompliserte brudd, særlig ved ledd, er godt egnet til CT-undersøkelse fordi bilder i mange plan gir mye informasjon om bruddflatene.
Sørvikmark Idrettslag
Sørvikmark Idrettslag (SMIL) er et idrettslag i Harstad kommune, stiftet i 1934. Laget er forholdsvis lite, med omtrent 100 medlemmer, og treningsgrupper innen fotball, volleyball, langrenn og mosjon.
SMILs fotballag spiller sine kamper på Sørvikmark grusbane. Klubben har kun aldersbestemte lag.
Anlegg
Klubben har egen grusbane for fotball på Sørvikmark og holder åpne lysløper for langrenn i Sørvik. Klubbhuset ligger også i Sørvik.
Arrangement
Klubben har siden 1967 arrangert det etter hvert tradisjonelle løper Hinnøyløpet, fra folkeparken til Sørvik.
Florida Metro University
Florida Metro University eller Everest University er et privat, kommersielt universitetssystem i delstaten Florida, med to campuser i Orlando, og campuser i Clearwater, Pompano Beach, og Tampa. Universitetene i Clearwater og Tampa ble grunnlagt i 1890.
Skolene eies av Corinthian Colleges International. Fagfokuset er profesjonsutdanninger, business administration og juridisk laveregrads utdanning for politiyrket.
Hvert lærested er relativt lite, samlet studenttall ved fem campuser i 2006 var på 7 430 studenter.
Nikolsk (Penza oblast)
Bosetningen ble etablert på stedet til landsbyene Nikolskoje (russisk: Нико́льское), kjent siden 1668, og Pestrovka (russisk: Пестровка), kjent siden 1680. Den ble kalt Nikolo-Pestrovka (russisk: Нико́ло-Пестровка) i 1761. Den fikk status som bymessig bosetning i 1928, og bystatus ble innvilget i 1954.
Florida Metro University
Det undervises opp til Mastergradnivå ved samtlige læresteder. Skolepengene (2006) er på US$ 9 900 – 15 120, med unntak av FMU Pompano Beach hvor de årlige skolepengene er på US$ 28 884.
Kim Jin-su
Kim Jin-su (født13. juni 1992) er en sørkoreansk fotballspiller som spiller for Jeonbuk Hyundai Motors, på lån fra den saudiarabiske klubben Al-Nassr FC.
Landslaget
Han ble tatt ut i s tropp til VM i fotball 2022 i Qatar.
Ivan Sjtyl
Ivan Aleksandrovitsj Sjtyl (russisk Иван Александрович Штыль, født 8. juni 1986 i Komsomolsk-na-Amure, Khabarovsk kraj) er en russisk padler, som spesialiserer seg i kano flatvann. Han representerte landet sitt under Sommer-OL 2012 i London, der han tok bronse i C-1 200 meter.
Abropus
Abropus er en slekt av billene i delgruppen (underfamilien) Pterostichinae i familiegruppen løpebiller.
Utbredelse
Arten er kjent fra Argentina og Chile.
Samuel Witwer
Samuel Stewart «Sam» Witwer (født 20. oktober 1977) er en amerikansk skuespiller og musiker. Han har spilt Crashdown i Battlestar Galactica, Davis Bloome i Smallville og vampyren Aidan Waite fra den amerikansk-kanadiske omlagingen av BBCs overnaturlige drama-serie Being Human. Han har også talen til protagonisten Galen Marek/Starkiller i multimedia prosjektet Star Wars: The Force Unleashed, så vel som The Son og Darth Maul i Cartoon Networks Star Wars: The Clone Wars og keiser Palpatine og Maul i Disney XDs Star Wars Rebels. Han hadde også en rolle som Mr Hyde i Once Upon a Time.
Bakgrunn
Witwer vokste opp i Glenview, Illinois, like utenfor Chicago. Han gikk på Glenbrook South High School, der han ble involvert i drama og teaterklasser, samtidig som han var sangeren på et high school band kalt "Love Plumber". Han gikk så Juilliard School en stund før han flytta til Los Angeles.
Karriere
Witwers første kreditt på skjermen var fra en Chicago Bulls-reklame. Han fant seg snart i talende roller på hit-tv-serier, som ER.
Witwers første store tilbakevendende rolle var som Lt. Crashdown fra Battlestar Galactica, selv om han har kreditert mye av sin nåværende suksess til sin rolle som Neil Perry fra Showtime-serien Dexter. Witwer hadde også rollen som Wayne Jessup fra filmen The Mist.
Witwer hadde en cameoopptreden i The Walking Dead som en død (zombie) soldat i en tank i sesong 1 episode "Days Gone Bye", som gjenforente han med direktøren Frank Darabont fra The Mist. Witwer hadde også en gjesteopptreden i NCIS.
Fra 2011 til 2014 hadde Witwer en rolle i den nordamerikanske nyinnspillingen av Being Human. Han spilte hovedrollen som vampyren Aidan Waite. Serien og hans opptreden ble godt tatt imot og varte i fire sesonger.
Han var stemmen til Ocean Master fra den animerte filmen Justice League: Throne of Atlantis for DC Universe Animated Original Movies-serien.
I 2016 spilte Witwer Edward Hyde i Once Upon a Time, der han var med i slutten av sesong 5 og i deler av sesong 6.
I 2018 ble Witwer med i drama-serien Supergirl, der han er hoved antagonisten Ben Lockwood/Agent Liberty.
Rollespill-spill
Sam er en ivrig spiller av både elektroniske spill og pen-og-papir-rollespill. Dette er en hobby han har hatt i år. Han har vært en hyppig gjest på podkasten Order 66 og har uttrykt en kjærlighet for alle iterasjoner av Star Wars-rollespill, Star Wars: The Roleplaying Game (av West End Games) til Star Wars Roleplaying Game (av Wizards of the Coast) og til serien av multiplattform-spillet Star Wars roleplaying games av Fantasy Flight Games.
Sam var i episode 19 av Geek and Sundrys Tabletop og spilte rollespillet Dragon Age, og episodene 29 og 55 av Dice, Camera, Action with Dungeons and Dragons.
Star Wars-karriere
Witwer har stemmen til hovedfiguren Galen Marek/Starkiller (Darth Vaders hemmelige elev) både i videospillet Star Wars: The Force Unleashed fra 2008 og i oppfølgeren Star Wars: The Force Unleashed II fra 2010. Han har siden fått mye ære for bidraget til rollen. Han var også stemmen til Darth Sidious (keiser Palpatine) i det første spillet, Disney Infinity 3.0 og Battlefront og i andre sesong av Star Wars Rebels, hvor han også spiller Darth Maul.
I Star Wars: The Clone Wars har Witner også spilt the Son i en tre episoders historie (også kjent som Mortis trilogien) i sesong 3 så vel som den ikoniske sithen Darth Maul i finale episodene av sesong 4 og i fire episoder av sesong 5. Han lånte også stemmen sin som Darth Maul til andre prosjekter, som Star Wars: Episode I Brisk-reklamen og i Cartoon Networks Lego Star Wars: The Empire Strikes Out, og igjen for Star Wars Rebels.
Musikk-karriere
Witwer er frontmannen for bandet The Crashtones, som utgav sitt første studioalbum Colorful of the Stereo den 15. februar 2006.
Hage-eitermaur
Hage-eitermaur (Myrmica rubra (Linnaeus, 1758)), er en liten rødbrun maur i slekten Myrmica. Det er en av de vanligste maurene i norsk lavland.
Utbredelse
Hage-eitermaur er vanlig i store deler av Norge. Den er utbredt i hele Europa og østover i Asia, samt Nord-Amerika.
Utseende
Hage-eitermaur er brunrøde, mellom 4 og 7 mm lang. Eitermaur har brodd og kan stikke.
Levevis
Reiret (tuen) til hage-eitermaur er oftest anlagt på enger, i jorden, vanligst under en stein eller i en gresstue. I reiret finnes ikke sjelden andre insekter som lever i symbiose med maurene, f.eks. larver av blåvinger. Selv om blåvingelarvene er rovdyr og spiser maurlarver får de være i fred. Grunnen er at blåvingelarvene har en kjertel på ryggen, som utsondrer en væske mauren melker.
Fila fra Elimeia
Fila (gresk: Φίλα της Ελιμίας), søster av Derdas, arkont i Elimiotis, en region i Øvre Makedonia. En annen bror var Makatas, også annen fyrste fra Elimiotis og som tilbrakte mye av sin tid ved hoffet til Filip II av Makedonia.
Fila ble den andre hustruen til kong Filip II, en av de mange han giftet seg med på samme tid, og det synes som om hun forble barnløs og var av den grunn ingen sentral hustru, slik tilfellet var med Olympias, Filips fjerde hustru.
Amerikansk Samoa under Sommer-OL 2000
Amerikansk Samoa under Sommer-OL 2000. Fire sportsutøvere fra Amerikansk Samoa deltok i tre sporter, bueskyting, friidrett og vektløfting under Sommer-OL 2000 i Sydney. Det var fjerde gangen Amerikansk Samoa deltok i et sommer-OL, de vant ikke noen medaljer. Friidrettsutøveren Lisa Misipeka var landets flaggbærer under åpningsseremonien.
Sportsåret 1906
Sportsåret 1906 er en oversikt over hendelser, resultater, fødte og avdøde personer med tilknytning til sport i 1906.
Dødsfall
…
Costanera kraftverk
(Endesa) Costanera kraftverk er et kompeleks bestående av tre sammenhengende varmekraftverk i havnen sentralt i Buenos Aires by i Argentina. Komplekset har en samlet produksjonskapasitet på 2.324 MW. Det fyres primært på naturgass men kan også brenne fyringsolje. Det har en installert produksjonskapasitet på 1250 MW, fordelt på syv turbiner. Anlegget ble påbegynt i 1960, og stod ferdig i 1984. Brenselkilden er naturgass og olje.
Natalja Zjukova
Natalja Zjukova (født 19. juli 1992) er en russisk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 15 på 30 kilometer.
Solenogenys
Solenogenys er en slekt av løpebiller som lever mer eller mindre underjordiske.
Utseende
Små til middelsstore, nokså smale, matt brunlige løpebiller. Overflaten er nærmest jordlignende. Hodet er firkantet med markerte bakhjørner, fasettøynene ganske små, antennene perlekjede-formede og noe kortere enn hode + pronotum. Pronotum er avrundet åttekantet med en bred, men ikke særlig dyp midtfure. Dekkvingene er jevnbrede, hver med tre opphøyde lengeribber. Beina er nokså korte, middels kraftige.
Utbredelse
Slekten er utbredt i Sør-Amerika (Brasil). Det er bare kjent ganske få eksemplarer av den.
Karolina Bosiek
Karolina Bosiek (født 20. februar 2000) er en polsk skøyteløper.
Sammenlagt i Verdenscupen i hurtigløp
Oppdatert etter sesongen 2021/22. Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Sebastian Brendel
Sebastian Brendel (født 12. mars 1988) er en tysk padler, som spesialiserer seg i kano flatvann. Han representerte landet sitt under Sommer-OL 2012 i London, der han tok gull i C-1 1000 meter.
Han tok gull under Sommer-OL 2016.
Under Sommer-OL 2020 i Tokyo som ble arrangert i 2021, ble han nummer 10 på C-1 1000 meter og tok bronse på C-2 1000 meter.
Sportsåret 1907
Sportsåret 1907 er en oversikt over hendelser, resultater, fødte og avdøde personer med tilknytning til sport i 1907.
Dødsfall
…
Doolittle-raidet
Doolittle-raidet 18. april 1942 var det første flyangrepet under andre verdenskrig mot japansk fastland utført av amerikanske bombefly. De 16 modifiserte North American B-25 Mitchell bombeflyene fra United States Army Air Force tok av fra hangarskipet USS «Hornet» (CV-8) øst for Japan for å bombe mål i Tokyo, Kobe, Yokohama og Nagoya. Ett av flyene landet i Sovjetunionen og mannskapet ble internert, alle de øvrige gikk tapt ved at de gikk tom for drivstoff og måtte nødlande eller forlates. De fleste av mannskapene overlevde, men noen ble tatt til fange og flere av disse ble henrettet.
Bombeangrepet gjorde lite materiell skade. Den psykologiske effekten var imidlertid stor for den amerikanske befolkningen. I USA ble flyverne som utførte angrepet feiret som helter og lederen, oberstløytnant Jimmy Doolittle fikk presidentens Medal of Honor og ble forfremmet til brigader. I Japan viste angrepet at de japanske øyene var for dårlig beskyttet og fly ble trukket tilbake fra frontlinjene for å kunne forsvare landet. Men noe moralsk nederlag var ikke angrepet for den japanske befolkningen, som ikke fikk vite om angrepet hverken da eller senere.
Amerikansk Samoa under Sommer-OL 2004
Amerikansk Samoa under Sommer-OL 2004. Tre sportsutøvere, to menn og en kvinne fra Amerikansk Samoa deltok i to grenr, friidrett og vektløfting under Sommer-OL 2004 i Athen. Det var femte gangen Amerikansk Samoa deltok i et sommer-OL, de vant ikke noen medaljer. Friidrettsutøveren Lisa Misipeka var landets flaggbærer under åpningsseremonien.
Doolittle-raidet
Etter raidet ville japanerne ta hevn for den hjelp som var gitt til de flyverne som landet i Kina etterpå. Japanerne satte i gang Zhejiang-Jiangxi-kampanjen som skulle skremme kinesere fra noensinne å hjelpe amerikanske flyvere igjen. Japanerne drepte om lag 250 000 sivile mens de lette etter Doolittles flyvere.
Bosnia-Hercegovina under Vinter-OL 2002
Bosnia-Hercegovina under Vinter-OL 2002. To mannlige sportsutøvere fra Bosnia-Hercegovina deltok i alpint under Vinter-OL 2002 i Salt Lake City i USA. Bosnia-Hercegovina, som deltok for tredje gang i et vinter-OL, vant ikke noen medaljer. Beste plassering var en 44.-plass i storslalåm for menn.
Bulgarias oblaster
Bulgaria består av 28 oblaster (provinser):
Historie
Under Todor Zhivkovs kommunistiske administrasjon fra 1987 til 1999 ble okrugene slått sammen til ni større oblaster. Senere ble den gamle inndeling gjenopprettet, men navnet oblast ble beholdt.
Bamse (tegneserie)
Bamse – verdens sterkeste bjørn er en svensk tegneseriebjørn skapt av Rune Andréasson. Den populære bjørnen dukket opp på en rekke korte tv-serier i 1966, før figuren fikk sitt eget faste tegneserieblad i 1973. Norge var det eneste landet utenom Sverige og Finland som hadde utgitt Bamse siden starten i 1973, men Egmont Serieforlaget, som utga det norske seriebladet, besluttet i mai 2009 å legge ned bladet i Norge. Fra mai 2013 kommer Bamse ut på samisk under navnet Bamse - máilmmi gievrramus guovža. Bamse utkommer fortsatt i Sverige. Langfilmen Bamse og Tyvenes by kom i 2014 ut på kino.
Bamse er en liten brunbjørn med blå topplue og bukse som blir verdens sterkeste bjørn når han spiser dunderhonningen til farmor. Andre viktige figurer i serien er den redde kaninen Lille Hopp (Lille Skutt på svensk), som er Bamses beste venn, og den smarte oppfinneren skilpadden Skallmann. Bamse er alltid snill, hjelpsom og opptrer moralsk korrekt. Serien utspiller seg på tre åser, inspirert av landskapet ved Taormina og Castelmola på Sicilia som Andrásson besøkte i mars 1963.
Bamses moral
Bamse tar ofte opp sentrale temaer som rettferdighet, solidaritet, snillhet og medmenneskelighet som bot på slemhet og kriminalitet. Serien har et tydelig oppdragende preg med moralske leksjoner. Bladet fungerer også informerende og diskuterer samfunnstemaer rettet til barn, av og til med bruk av analogier, men også eksplisitt. Bamse har blant annet diskutert mobbing, trafikksikkerhet, dop, alkoholisme, terrorisme, rasisme og barnemishandling.
Kritikk
Tegneserien og Rune Andréasson har blitt anklaget for å ha en politisk agenda med tydelig venstrevridning. Når kona til Bamse, Brummelise, går ut i arbeid i en av den kapitalistiske Krøsus Sorks bedrifter oppretter hun om lag en fagforening. I seriestrippen Bamses skola, hvor Bamse forteller om Kina, ingår det uttalelser som har tolkets som positive til Mao. I nypublisering av Bamses Skola har innholdet blitt revidert og de kontroversielle uttalelsene slettet.
Kritikk ble også hevet i samband med tegneserien fra 1988, Trollkarlens röda blomma, hvor Skallman, etter å blitt venn med tre rusmiddelavhengige, blir påvirket av en drikke som gir doplignende påvirkninger. Seinere i serien brenner Skallmann ned feltet med de blomster drikken blir laget av. Den i 2001 sittende svenske barnombudsmannen uttrykket at det var ulempelig å trekke disse parallellene i en barneserie.
Bamse har også fått positiv kritikk og oppmerksomhet. Blant annet ble Bamse i 2017 utnevnt til Årets Tidsskrift i Sverige etter sitt temanummer om kildekritikk og falske nyheter.
Forrigling
Forrigling er en metode å forebygge uønskede tilstander i en maskin. I en generell forstand kan dette omfatte alle slags elektriske, elektroniske eller mekaniske innretninger.
I de fleste programmer skjer forrigling ved hjelp av en enhet som stopper maskinen når den blir utløst. Dette hindrer maskinen fra å skade sin operatør eller seg selv. Husholdningenes mikrobølgeovner er utstyrt med forriglingsbrytere som deaktiverer magnetronet dersom døren åpnes. Vaskemaskiner vil avbryte sentrifugeringer når lokket er åpent. Forriglinger er viktige sikkerhetsinnretninger i industriell innstillinger, der de beskytter ansatte fra enheter som roboter, pressere og hammere.
Spisestue
En spisestue er et værelse avsatt til servering og inntak av måltider, til forskjell fra kjøkken som er avsatt til matlagning.
I eldre boliger pleier det, om det er plass, være et eget spiseværelse, skilt fra kjøkkenet. En spisestue er vanligvis innredet med spisebord og stoler, men det pleier også finnes en skjenk, buffet eller noe annet serveringsmøbel i værelset. Det er også vanlig å oppbevare porselen og bestikk i skjenken eller i noe annet oppbevaringsmøbel i spiseværelset.
De avstengte spisestuene har i senere år i stadig større grad veket plass for et mer generelt allrom, som også kan benyttes til andre formål i tillegg til inntak av måltider.
David Cal
David Cal (født 10. oktober 1982) er en spansk padler, som spesialiserer seg i kano flatvann. Han representerte landet sitt under Sommer-OL 2012 i London, der han tok sølv i C-1 1000 meter. Han tok gull i samme øvelse under Sommer-OL 2004.
Fantomet 1997
Det kom ut tjueseks nummer av Fantomet i 1997 i Norge.
Kari Hilde Hodne French
Kari Hilde Rokshana Hodne French (født 6. juni 1949) er en norsk organisasjonsleder og forfatter.
Hun er født og oppvokst i India som datter av misjonæren Olav Hodne. Senere bodde hun i Afghanistan, Nigeria, Sudan, Pakistan, Italia og England.
French var generalsekretær i Norsk Organisasjon for Asylsøkere fra 1. august 1995 til hun trakk seg 10. januar 1996. I februar 1996 ble hun generalsekretær i For Livsrett og Menneskeverd. I 2000 gav hun ut boka ''Zenana. En bok om å sprenge grenser'' på Luther forlag. Den kom som lydbok året etter.
Kari Hilde Hodne French er mor til Joshua French, som sammen med Tjostolv Moland ble dømt til døden i Den demokratiske republikken Kongo. I november 2017 ga hun ut boka ''Dødsdømt i Kongo. Kampen for friheten'' på Aschehoug forlag. Boka er fortellingen om hennes åtte år lange arbeid for å få sønnen ut av fengselet i Kongo.
Paldiski
Paldiski er en liten havneby i Estland ca. 45 km vest for Tallinn. Byen ligger på vestsiden av Pakri-halvøya og er administrasjonssentrum i Lääne-Harju kommune i Harju fylke. Før 2017 var Paldiski en egen bykommune.
Paldiski ble grunnlagt som svensk bosetning med navnet Rågervik. På 1700-tallet ble stedet russisk marinebase. I 1762 omdøpte russerne stedet til Балтийский Порт – Baltijskij Port, og dagens navn er avledet fra det. Et senere svensk navn på byen er Baltischport. Stedet fikk byrettigheter i 1783. Som isfri havn var Paldiski lenge viktig for Tallinn og St. Petersburg. I 1870 åpnet Estlands første jernbanelinje mellom Paldiski, Tallinn og Narva, og videre til St. Petersburg (den baltiske jernbane).
På grunn av sin nærhet til Tallinn har imidlertid befolkningsveksten snudd til det positive for Paldiski. Hovedgrunnen til dette er at prisene på boliger i hovedstaden har økt dramatisk de siste årene, mens prisene i Paldiski og andre tettsteder i Estland har holdt seg stabile.
Transport
Fergerederiet Tallink opererer en fergeforbindelse mellom Paldiski og Kapellskär i Sverige.
Det går også kontinuerlige tog mellom Paldiski og Tallinn.
Fresno County
Fresno County er et fylke i den amerikanske delstaten California.
Skofte Ogmundsson
Skofte Ogmundsson eller Agmundsson, også kjent som Skofte fra Giske (død 1103) var en norsk lendmann av Giske-ætten som på begynnelsen av 1100-tallet lot utruste en korsferd.
Skofte var sønn av Ogmund Torbergsson, gift med Gudrun Tordsdatter, datter av Tord Foleson, og far til sønnene Ogmund, Finn og Tord, og døtrene Tora og Ragnhild. Tora ble gift med Åsolv Skuleson på Rein, mens Ragnhild ble gift med Dag Eilivsson på Bratsberg gård i Skien.
Sammen med sine tre sønner dro Skofte omkring 1101 ut på korsferd. De seilte gjennom Gibraltarstredet (Njørvasund) med fem skip, men 1103 døde alle de fire lederne på reisen, og deres følgesvenner, som samme år kom frem til Palestina, vendte snart tilbake. Omtrent samtidig (10. juli 1103) var den danske kongen Erik Eiegod død på Kypros på vei til Det hellige land. Den neste korsferden som utgikk fra Skandinavia var kong Sigurd Jorsalfares i 1107.
Sam Harris
Samuel Benjamin «Sam» Harris (født 9. april 1967) er en amerikansk hjerneforsker og i kraft av sitt forfatterskap en fremtredende representant for den såkalte «nyateismen».
Harris er utdannet filosof ved Stanford University og har doktorgrad i nevrovitenskap fra UCLA.Sammen med Richard Dawkins, Daniel Dennett og Christopher Hitchens er han del av en skeptikergruppe som er blitt omtalt som «Ateismens fire ryttere».
Hans første bok, The End of Faith (2004), vant i 2005 PEN/Martha Albrand-prisen for sakprosa. Da boka kom ut i USA, vakte den oppsikt på grunn av det åpne angrepet på religion. Harris peker på de politiske og sosiale problemene han mener er forårsaket av religiøs tenkning. Han er særlig kritisk til religiøs moderasjon, som han karakteriserer som intellektuelt uredelig; han mener at religiøst moderate gir hjemmel for religiøs ekstremisme.
Hans kanskje mest kjente bok er Letter to a Christian Nation (2006), som er et svar på alle henvendelsene han fikk fra kristne etter utgivelsen av The End of Faith. Han fulgte opp med boken The Moral Landscape (2010), hvor han søker å sette moralske spørsmål inn i en vitenskapelig sammenheng. Senere gav han ut essayet Lying (2011), kort-boken Free Will (2012), boken Waking Up: A Guide to Spirituality Without Religion (2014). Hans siste bok, Islam and the Future of Tolerance: A Dialogue (2015), er en dialog mellom en ateist og en tidligere muslimsk ekstremist som omhandler global jihadisme.
Harris er vert for sin podcast Making Sense with Sam Harris, hvor han blant annet har fortalt at han ga opp et bokprosjekt med boken Letter to a Young Liberal da han mente den ville bli for kontroversiell.
Medieopptredener
Harris blir intervjuet i dokumentarfilmen The God Who Wasn't There, som er regissert av Brian Flemming.